# Алма алтер

### от Уикипедия, свободната енциклопедия

Информационното табло на „Алма Алтер“

„Алма алтер“ е студентски любителски театър в Софийския университет.

Театърът е основан през 1968 година, но по идеологически съображения след това е закрит. След близо 30-годишно прекъсване по инициатива на ректора на СУ професор Боян Биолчев театърът е възстановен от своя основател режисьора Николай Георгиев.

„Алма алтер“ е театрална лаборатория, представяща на своята публика авангардни режисьорски решения и "различен" театър - „живия театър“ - синкретичен, авторски, силно неконвенционален, интерактивен и дързък. В неговата основа стои "случването" - тук, сега, с тези хора, което съответно води и до различността и уникалността на всяко едно представление. Публиката е пряк участник в процеса на създаването на всяка постановка и само от нея зависи развитието на представлението.

Като университетски театър трупата се състои изцяло от студенти на СУ "Климент Охридски". Всяка година Университетският театър е в официалната селекция на няколко международни артистични форума (Германия, Полша, Египет, Румъния, Италия, Сърбия, Словакия, Хърватска, Великобритания), на които винаги остава забелязан и привлича вниманието на фестивалната публика и журито със стила на представленията си.

Освен това всяка година „Алма алтер“ организира мащабни публични събития – "Любовни бракове" на 8 декември и 24-часов нон-стоп театрален маратон "Култура или смърт" по повод Международния ден на театъра, които винаги намират широк обществен и медиен отзвук.

„Алма алтер“ е и редовен партньор в други обществени събития - Деня на книгата, съвместно с Министерството на културата; присъединяването на България към ЕС, съвместно с Министерството на външните работи; Блумов ден и много други.

Освен в спектакловата форма „Алма алтер“ прави и пара-театрални акции. Театърът има богат опит в организирането и провеждането на улични акции, пърформънси, събития и презентации за своите партньори, които се отличават с уникален стил и силно въздействие върху аудиторията.

## [редактиране] Външни връзки

- Официален сайт на театъра
- Официален форум

п • б • р
Театри в София

Народен театър „Иван Вазов“ • „Сълза и смях“ • Сатиричен театър „Алеко Константинов“ • Театър „Българска армия“ • Театър 199 • Театър „София“ • МГТ „Зад канала“ • Младежки театър „Николай Бинев“ • Театрална работилница „Сфумато“ • „Възраждане“ • Национална опера и балет • Музикален театър „Стефан Македонски“ • Куклен театър • Държавен пътуващ театър • Младежки клуб НДК • Учебен драматичен театър НАТФИЗ • Учебен куклен театър НАТФИЗ • Алма алтер • Театър на голия охлюв |

Взето от „http://bg.wikipedia.org../../../%D0%B0/%D0%BB/%D0%BC/%D0%90%D0%BB%D0%BC%D0%B0_%D0%B0%D0%BB%D1%82%D0%B5%D1%80.html“.

Категории: Софийски университет | Театри в София

##### Views

- Статия
- Беседа
- Текуща версия

##### Търсене